અને બધાની વચ્ચે ગંગાની માફી માંગી અને ચોરીની વચ્ચે જ ઉભા રહીને બોલ્યા, ‘ બેટા ગંગા… બધા વતી હું માફી માંગુ છું.. એ લોકોને નથી જાણતા કે આજે મારી દિકરી કનકની કંચનવર્ણી કાયા છે તેની પાછળ ગંગાના ચહેરા પર પડેલા ડાઘનું રહસ્ય છે. બેટા તે દિવસે મારી દિકરી કનકને કદરુપી કરવા તેની જ કોલેજના તોફાનીઓએ એસિડથી હુમલો કર્યો તો.. આ તો અણીના સમયે તું ત્યાં હતી અને તેમને બહાદુરીપૂર્વક રોકી લીધેલા અને મારી દિકરીને બચાવેલી… જો ગંગા તે દિવસે તું ન હોત તો આ તારા ચહેરા કરતા’ય વધુ દાગ મારી દિકરીના ચહેરા પર હોત… બેટા.. તારુ અમારા પર અનેકગણું ઋણ છે.. જે દિકરીએ મારી દિકરીને બચાવી તેના પિતાનું અપમાન થયું તે બદલ હું ખૂબ દિલગીર છું..!’ ગુણવંતલાલ જેવા મોટા માણસ આજે પોતાની દિકરીના પ્રસંગે દિલગીર બની ગયા.